Meddelelse til importører i Det Europæiske Fællesskab af kontrollerede og nye stoffer, der nedbryder ozonlaget vedrørende Europa-Parlamentets og Rådets forordning (EF) EP-RÅD 3613/1/2000 om stoffer, der nedbryder ozonlaget

(2000/C 224/03)

Denne meddelelse henvender sig til virksomheder, som har til hensigt at indføre følgende stoffer i Den Europæiske Union i 2001 fra kilder uden for Fællesskabet:

Gruppe I CFC 11, 12, 113, 114 eller 115

Gruppe II andre fuldt halogenerede chlorfluorcarboner

Gruppe III halon 1211, 1301 eller 2402

Gruppe IV tetrachlormethan

Gruppe V 1,1,1-trichlorethan

Gruppe VI methylbromid

Gruppe VII hydrobromfluorcarboner eller

Gruppe VIII hydrochlorfluorcarboner

Nye stoffer chlorbrommethan

I artikel 7 i forordning (EF) EP-RÅD 3613/1/2000 af 29. juni 2000 om stoffer, der nedbryder ozonlaget(1), pålægges der kvantitative restriktioner for import af stoffer opført under gruppe I til VIII i bilag I til denne meddelelse(2). I bilag I til forordning (EF) EP-RÅD 3613/1/2000 er det angivet, hvilke stoffer der skal kontrolleres, og i bilag III angives de importmængder, der er tilladt for grupperne I til VIII.

Mængden af methylbromid for 2001 må ikke overstige 40 % af den mængde, der i basisåret 1991 blev importeret af primære importører(3), og må ikke overstige 40 % af den mængde, der i basisåret 1991 blev produceret i Det Europæiske Fællesskab.

Mængden af HCFC'er i gruppe VIII, som producenter og importører kan markedsføre og/eller anvende til eget forbrug i Fællesskabet, beregnes i henhold til artikel 4, stk. 3, nr. i), litra b), i forordning (EF) EP-RÅD 3613/1/2000. I henhold til denne artikel skal Kommissionen efter proceduren i artikel 18 tildele hver producent eller importør en kvote inden for de samlede mængdegrænser, der er fastsat i bilag III til forordning (EF) EP-RÅD 3613/1/2000.

Virksomheder, som importerer HCFC'er, kan inddeles i tre kategorier:

1) Importører, som ønsker at markedsføre HCFC'er i EU, og som hverken producerer HCFC'er eller ønsker at sælge HCFC'er til producenter i EU.

2) Importører, som ikke producerer HCFC'er, og som sælger HCFC'er til EU-producenter.

3) EU-producenter, som selv importerer yderligere HCFC'er med henblik på markedsføring i EU.

Virksomheder i kategori 1 opfordres til at ansøge om at få tildelt en importkvote. Hvis en importør både tilhører kategori 1 og 2, skal han tydeligt angive de mængder, som han har til hensigt at importere, men som ikke er bestemt til EU-producenter. Med en kommissionsbeslutning tildeler Kommissionen markedsføringskvoter for 2001 til HCFC-producenter inden for EU. De mængder, som importeres af virksomheder i kategori 2 og 3, indgår i producentens markedsføringskvoter.

Der kræves stadig importtilladelse for mængder, som importeres af virksomheder i kategori 2 og 3, og der skal ansøges om tilladelser i løbet 2001. Disse mængder sammenholdes med de individuelle markedsføringstilladelser for 2001, som Kommissionen tildeler producenterne. Den totale mængde HCFC'er, som må markedsføres i EU, beregnet efter proceduren i artikel 4, stk. 3, nr. i), litra b), i forordningen, er 6678 ONP-ton, (jf. bilag III til forordning (EF) EP-RÅD 3613/1/2000).

Ifølge forordningens artikel 22 er det forbudt at importere nye stoffer (chlorbrommetan), der er opført i bilag II til denne forordning.

I forordningen er mængderne målt i ONP-ton for at afspejle stoffets ozonnedbrydende potentiale(4).

Den mængde af hver gruppe kontrollerede stoffer, som kan importeres i 2001 enten i ren tilstand eller i en blanding, fremgår af det følgende:

>TABELPOSITION>

På grundlag af Kommissionens beslutning i medfør af forordningens artikel 18 vil yderligere mængder kunne tillades for følgende importkategorier:

a) Anvendelse som råvare: forarbejdning af et kontrolleret stof, hvori dets oprindelige sammensætning ændres fuldstændig.

b) Anvendelse som processtof: kontrollerede stoffer, der anvendes som kemiske processtoffer i eksisterende anlæg, og hvorfra emissionen er ubetydelig.

c) Genvundne stoffer: kontrollerede stoffer, som har været anvendt i og er genvundet fra maskiner eller udstyr, og som vil blive regenereret eller destrueret i EU.

d) Recirkulerede stoffer: kontrollerede stoffer, som er genvundet, og som derefter har været igennem en grundlæggende rensningsproces såsom filtrering og tørring.

e) Regenererede stoffer: kontrollerede stoffer, som er genvundet fra maskiner eller udstyr, og som er blevet genbehandlet og oparbejdet ved filtrering, tørring, destillation og kemisk behandling med henblik på at bringe stoffet tilbage til en bestemt standardydeevne.

f) Destruktion: kontrollerede stoffer, som skal destrueres ved en teknologi godkendt af parterne i Montreal-protokollen, og som resulterer i en permanent omdannelse eller nedbrydning af hele stoffet eller en væsentlig del af dette.

g) Karantæne: kontrollerede stoffer, som skal anvendes til karantæneformål som defineret af parterne i Montreal-protokollen.

h) Desinfektion inden afsendelse: kontrollerede stoffer, som skal anvendes til desinfektion inden afsendelse som defineret af parterne i Montreal-protokollen.

i) Producentoverførsler: kontrollerede stoffer, som er produceret i et ikke-EU-land på en EU-producents vegne i overensstemmelse med artikel 3, stk. 10, i forordning (EF) EP-RÅD 3613/1/2000. Kun EU-producenter kan importere varer af denne kategori.

j) Væsentlige anvendelsesformål: kontrollerede stoffer, som vil blive anvendt til formål, der opfattes som væsentlige i overensstemmelse med de kriterier, der er opstillet i beslutning IV/25 blandt parterne i Montreal-protokollen og godkendt af Kommissionen i medfør af forordningens artikel 18. Der er offentliggjort en separat meddelelse om væsentlige anvendelsesformål. Virksomheder, som ønsker at importere kontrollerede stoffer til væsentlige anvendelsesformål, bør ansøge om tilladelse hertil på den formular, som følger med meddelelsen.

Virksomheder, som ønsker at komme i betragtning ved Kommissionens tildeling af importkvoter for tolvmånedersperioden fra 1. januar 2001 til 31. december 2001, skal ansøge Kommissionen om en importkvote på et eksemplar af den formular, som findes i bilag II til denne meddelelse.

Kommissionen anmoder virksomheder, som ønsker at ansøge om en kvote, inden en måned efter offentliggørelsen af denne meddelelse at sende erklæringen i bilag II til: Marie-Jo De Block Beskyttelse af ozonlaget Europa-Kommissionen Generaldirektoratet for Miljø

Kontor ENV.D.3

Rue de la Loi/Wetstraat 200 B - 1049 Bruxelles/Brussel .

Nærmere oplysninger kan fås ved skriftlig henvendelse til ovenstående adresse pr. telefax (32-2) 296 95 54 eller med e-post til Marie-Jose.De-Block@cec.eu.int

Der skal også indsendes en kopi af ansøgningen til medlemsstatens kompetente myndighed (jf. bilag III).

Når ansøgningerne er modtaget, vil Europa-Kommissionen behandle disse, og der vil blive opstillet kvoter for hver enkelt importør i samråd med artikel 18-forvaltningsudvalget. Alle ansøgere vil skriftligt blive underrettet om deres kvote. I overensstemmelse med forordningens artikel 6 kan virksomheder kun importere kontrollerede stoffer, hvis de er i besiddelse af en importtilladelse udstedt af Kommissionen.

I løbet af 2001 skal virksomheder, som har fået tildelt en kvote, ansøge Kommissionen om en importtilladelse for hver enkelt forsendelse af kontrollerede stoffer. Ansøgningsskemaer vil blive tilsendt virksomhederne, når de modtager deres kvote. Forudsat at Kommissionens tjenestegrene finder, at ansøgningen stemmer overens med den tildelte kvote, vil importtilladelsen derefter blive udstedt. Kommissionen forbeholder sig ret til at tilbageholde en importtilladelse, når stoffet, der skal indføres, ikke svarer til beskrivelsen, eller når der ikke er garanti for, at stoffet anvendes til det godkendte formål.

Importører af eventuelle genvundne eller regenererede stoffer skal med hver ansøgning om importtilladelse indsende yderligere oplysninger om stoffets oprindelse og bestemmelse samt den forarbejdningsproces, der skal foretages. Der vil også kunne forlanges en analyseattest.

(1) Endnu ikke offentliggjort i EFT.

(2) Kontrollerede stoffer eller blandinger, som importeres i andre forarbejdede produkter end beholdere, der benyttes til transport eller oplagring af stoffet, er ikke omfattet af denne meddelelse.

(3) Primære importører af methylbromid er de importører, som i 1991 indkøbte methylbromid direkte fra producenter uden for Den Europæiske Union.

(4) For blandinger: kun mængden af de kontrollerede stoffer i blandingen bør medtages i ONP-mængden. 1,1,1-trichlorethan markedsføres altid med stabilisatorer. Importører bør hos deres leverandør få oplyst det procentvise indhold af stabilisatorer, som skal fratrækkes før beregningen af tallet i ONP-ton.

BILAG I

Stoffer, der er omfattet af forordningen

>TABELPOSITION>

BILAG II

>PIC FILE= "C_2000224DA.000702.EPS">

>PIC FILE= "C_2000224DA.000801.EPS">

ALLEGATO III//ANEXO III//ANEXO III//ANNEX III//ANNEXE III//ANHANG III//BIJLAGE III//BILAG III//BILAGA III//LIITE III//ΠΑΡΑΡΤΗΜΑ III

ÖSTERREICH

Mr Paul Krajnik Ministry of the Environment Chemical Department Stubenbastei 5 A - 1010 Wien

BELGIQUE

Mr Roland Marijnissen Ministère de la Santé Publique et de l'Environnement Département de l'Environnement 19, Boulevard Pacheco - bte 7 B - 1010 Brussels

DANMARK

Mrs Kirsten Doerge Miljøstyrelsen Strandgade 29 DK - 1401 Copenhagen K

SUOMI/FINLAND

Mrs Eliisa Irpola Finnish Environment Institute Kesäkatu 6 SF - 00121 Helsinki

FRANCE

Mrs Laurence Musset Ministère de l'Environnement

DRPR/BSPC

20, Avenue de Ségur F - 75302 Paris 07 SP

DEUTSCHLAND

Mr Heinrich W. Kraus Federal Ministry for the Environment Dept. JG 115 Bernkasteler Straße 8 D - 53175 Bonn

GREECE

Mrs Elpida Politis Ministry for the Environment, Physical Planning and Public Works International Activities and EEC Department 17 Ameliedos Street GR - 11523 Athens

IRELAND

Ms Nuala McLoughlin Department of the Environment

Environment International

Custom House IRL - Dublin 1

ITALIA

Mrs Giuliana Gasparrini Ministry of Environment Atmospheric Pollution Department Via Ferratella in Laterano, 33 I - 00184 Roma

LUXEMBOURG

Mr Theo Weber Administration de l'Environnement 1, Rue Bender L - 1229 Luxembourg

PORTUGAL

Ms Cristina Vaz Nunes Ministério do Ambiente Instituto de Meteorologia Rua C ao Aeroporto de Lisboa P - 1700 Lisboa

ESPAÑA

Mr Ángel Rascón Ministerio de Medio Ambiente

D.G. de Calidad y Evaluación Ambiental

Pza. San Juan de la Cruz s/n

4a Planta - Despacho 4.60

E - 28071 Madrid

SVERIGE

Ms Maria Ujfalusi Swedish Environmental Protection Agency Naturvårdsverket Blekholmsterassen 36 S - 106 48 Stockholm

NEDERLAND

Dr. Joop A. van Haasteren Ministry of Housing, Physical Planning and Environment Postbus 30945 Rihnstraat 8 2500 GX Den Haag Nederland

UNITED KINGDOM

Mrs Maria Nolan Department of the Environment, Transport and Regions Global Atmosphere Division 3rd floor - zone 3/C2

Ashdown House

123, Victoria Street

SW1E 6DE London United Kingdom